钦定古今图书集成/明伦汇编/官常典/第735卷 > 牟鲁
## 钦定古今图书集成/明伦汇编/官常典/第735卷 > 牟鲁

按《明外史》本传：“鲁，乌程人，为莒州同知。洪武三年秋，
青州民孙古朴等为乱，袭州城，执鲁欲降之。鲁晓之
曰：‘国家混一海宇，民皆乐业，若辈悔过自新，可转祸
为福。不然，官军旦夕至，无遗种矣。我守土臣，义唯一
死，所惜者良民耳’。贼未敢害，拥至城南邹家庄，鲁大
骂，遂杀之。已而贼破，诏恤其家。”